**CONTRACT DE SERVICII**

Nr. .....................................

Prezentul contract se încheie în temeiul prevederilor Legii nr. 98/2016 privind achizițiile publice.

**1.Părţile contractante**

**1.1. FORMENERG - S.A.,** cu sediul in Bucureşti, B-dul Gheorghe Sincai nr.3, telefon: 306 99 00, fax: 306 00 01, înregistrată la Registrul Comerţuluicu nr. J40/2265/2002, cod de înregistrare fiscală RO14529126, cont IBAN RO12RNCB0082044163660001, deschis la Banca Comercială Română - Sucursala Unirea reprezentată prin Director General **DRAGOŞ FLORESCU** şi Director economic **Marcel Niculescu**, denumită în continuare **BENEFICIAR**

**şi**

**1.2. S.C.** …………………………… cu sediul în localitatea/oraşul……………………., str…………………….…..,nr………………bloc……………scara………,ap…………..,sector/judet………….,tel/fax……….......………………………, care funcţionează în baza înregistrării la Registrul Comerţuluicu nr......... ………………………, cod de înregistrare fiscală ..............………………..........…..… , cont IBAN…………..…………………………………..................deschis la Banca.........…………………….. reprezentat prin D-nul / D-na …………………………în calitate de…………………denumită în continuare **PRESTATOR**.

**2. Obiectul principal al contractului:**

**art. 2** Obiectul contractului îl reprezintă prestarea serviciilor de catering, necesare în cadrul Proiectului **POCU/138/4/1/115258**– **„HOPE – Intervenție comunitară integrată în Comuna Vaideeni”***.*

**3.Durata contractului:**

**art.3** Durata prezentului contract este cuprinsă între .................... și 28.02.2021.

**4. Preţul contractului:**

**art.4.1** Preţul contractului este de .............. lei, la care se adaugă .................. lei TVA, rezultând o valoare totală a contractului de ................... lei.

**5. Modalități de plată:**

**art.5.1** Plata se va efectua din bugetul proiectului **POCU/138/4/1/115258**– **„HOPE – Intervenție comunitară integrată în Comuna Vaideeni”**, prin ordin de plată, în termen de maxim 30 zile de la semnarea, fără obiecţiuni, de către comisia de recepţie, a procesului verbal de recepţie a serviciilor prestate, pe baza facturii emise de Prestator.

**art.5.2** Plata se va efectua conform precizărilor din caietul de sarcini nr. 1763/04.06.2018, asumat prin oferta tehnico-financiară.

**art.5.3** La facturare se vor folosi preţurile unitare rotunjite la două zecimale. Nerespectarea acestei condiţii conduce la neplata facturii din vina prestatorului.

**6.Documentele contractului sunt:**

1. Oferta financiară;
2. Oferta tehnica;
3. Graficul fizic de îndeplinire a contractului;

d) Caietul de sarcini;

e) Certificatul de înregistrare;

f) Alte documente;

**7: Garantia de buna executie a contractului**

**art.7.1.** Ofertantul are obligaţia de a constitui garanţia de bună execuţie a contractului.

**art.7.2.** Cuantumul garanţiei de bună execuţie a contractului de servicii va fi constituită în lei şi reprezintă 5% din valoarea contractului.

Ofertantul are obligaţia de a constitui garanţia de bună execuţie a contractului prin:

-Scrisoare de garanţie bancară în favoarea autorităţii contractante pentru întreaga valoare a serviciilor(5%din valoarea ofertei)

-Reţineri lunare de 5% din valoarea facturilor acceptate şi onorate la plată.

Ofertantul are obligaţia de a deschide un cont la dispoziţia autorităţii contractante la o bancă agreată de ambele părţi. Pe parcursul îndeplinirii contractului autoritatea contractantă urmează să alimenteze acest cont din reţineri din sumele datorate şi cuvenite ofertantului. Contul astfel deschis este purtător de dobândă în favoarea ofertantului.

Autoritatea contractantă **va elibera/ restitui garanţia de bună execuţie**, în termen de 14 zile de la data îndeplinirii integrale de către contractant a obligaţiilor contractuale , dacă nu a ridicat până la acea data pretenţii asupra ei.

**art.7.3.**  Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă ofertantul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru ofertantului, precizând totodată obligaţiile care nu au fost respectate.

**8.Obligaţiile principale ale Prestatorului:**

**art.8.1** Prestatorul se obligă să semneze contractul şi sa îl retransmită Achizitorului prin curier în aceeaşi zi în care l-a primit de la acesta.

**art.8.2** Prestatorul se obligă să presteze serviciile în conformitate cu prevederile din caietul de sarcini și cu oferta tehnico-financiară, cu profesionalismul şi promptitudinea cuvenite angajamentului asumat.

**art.8.3** Prestatorul se obligă să presteze serviciile în perioada prevăzută la cap.3, art.3 și în conformitate cu termenele stabilite in caietul de sarcini.

**9.Obligaţiile Achizitorului:**

**art.9.1**. Achizitorul se obligă să recepţioneze serviciile în termen de maxim 30 zile de la emiterea facturii, pe baza documentelor predate de către prestator, respectiv factura însoţită de documentele de atestare conform prevederilor din Caietul de sarcini.

**art.9.2** Achizitorul se obligă să achite contravaloarea serviciilor către prestator, în maxim 30 zile de la semnarea fără obiecţiuni a Procesului Verbal de recepție a serviciilor, de către comisia de recepţie, pe baza facturii emise de prestator.

**10.Sancţiuni pentru neîndeplinirea obligaţiilor:**

**art. 10.1** În cazul în care, din vina sa exclusivă, Prestatorul nu reuşeşte să îşi îndeplinească la timp obligaţiile asumate prin contract, Achizitorul are dreptul de a deduce din preţul contractului, ca penalităţi, o sumă echivalentă cu o cotă de1 %din prețul contractului/zi de întârziere.

**art. 10.2** În cazul în care Achizitorul nu onorează facturile în termen de 30 zile de la expirarea perioadei convenite la art. 5.1, atunci acesta are obligaţia de a plăti, ca penalităţi, o sumă echivalentă cu 1 % din plata neefectuată/zi de întârziere.

**art. 10.3** Achizitorul îşi rezervă dreptul de a renunţa oricând la contract, printr-o notificare scrisă adresată Prestatorului fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

**art. 10.4.** În cazul în care din vina sa exclusivă, Prestatorul nu reuşeşte să îşi îndeplinească obligaţiile asumate prin contract, în termenul prevăzut la cap.3 - Durata contractului, Prestatorul se obligă să plătească daune a căror valoare totală este egală cu valoarea prezentului contract.

**art. 10.5** În măsura în care, prin neîndeplinirea de către Prestator a oricăror obligaţii din prezentul contract, Achizitorul va suferi pierderi materiale şi/sau pagube prin nerespectarea Contractului de finanţare a proiectului, aceste pierderi vor fi suportate în totalitate de către Prestator.

**11**. **Întârzieri în îndeplinirea contractului:**

**art.**11.1. Dacă pe parcursul îndeplinirii contractului Prestatorul nu respectă perioada de prestare, acesta are obligaţia de a notifica acest lucru, în timp util, Achizitorului. Modificarea datei/perioadelor de prestare asumate în ofertă se face cu acordul părţilor, prin act adiţional.

**art.**11.2. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**12.Amendamente :**

**art.12.1** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe nu au putut fi prevăzute la data încheierii contractului.

**art.12.2**. Având în vedere că derularea contractului se face pe bază de comenzi, la expirarea valabilităţii contractului valoarea însumată a comenzilor poate fi şi sub valoarea estimată iniţial . Această situaţie, care poate apărea din motive neimputabile Achizitorului, nu dă dreptul ofertantului câştigător să solicite Achizitorului daune, penalizări sau orice alte despăgubiri .

**13.Rezilierea contractului:**

**art.13.1** În caz de neexecutare totală, parţial sau în caz de executare necorespunzatoare a obligaţiilor asumate prin prezentul contract de către oricare dintre părţi, cealaltă parte poate solicita rezilierea unilaterală a contractului. Rezilierea unilaterală va opera la comunicarea declaraţiei de reziliere trimise părţii în culpă (Notificarea de reziliere) în baza art. 1552 Codul civil. Anterior rezilierii, partea prejudiciată va transmite părţii în culpă o notificare (Notificare de remediere) prin care se va descrie nerespectarea contractului, cu referire la clauzele ce reglementează obligaţia neexecutată ori executată necorespunzător şi se va solicita remedierea acesteia în termen de 15 zile calendaristice (Termen de remediere). În cazul în care partea în culpă nu remediază încălcarea respectivă în termenul de remediere, partea prejudiciată va comunica notificarea de reziliere.

**art.13.2** Achizitorul nu este obligat să comunice notificarea de remediere şi să acorde termen de remediere prestatorului în cazul în care acesta se află de drept în întârziere cu privire la neexecutarea obligaţiilor conform contractului sau conform prevederilor legale.

**art.13.3** Rezilierea va opera fără intervenţia instanțelor judecătoreşti sau a altor formalităţi în afara celor de mai sus. Prevederile prezentului paragraf nu înlătură răspunderea părţii care, în mod culpabil, a cauzat încetarea contractului.

**14.Cesiunea:**

**art.14.1** Prestatorul are dreptul de a cesiona doar creanţele născute din acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**art.14.2** Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

**15.Forţa majoră:**

**art.15.1** Forţa majoră este constatată de o autoritate competentă.

**art.15.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**art.15.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**art.15.4** Partea contractantă care invocă forţa majoră are obligaţia de a notifica în scris celeilalte părţi, în maxim 3 zile de la data la care a luat la cunoştinţă de cauzele producerii evenimentului de forţă majoră, şi de a lua orice măsuri care îi stau la dispoziţie în vederea limitării consecinţelor.

**art.15.5** Dacă forţa majoră acţionează sau se estimează că va acţiona o perioadă mai mare de o lună, fiecare parte va avea dreptul să notifice celeilalte părţi încetarea de drept a prezentului contract, fără ca vreuna dintre părţi să poată pretinde celeilalte daune - interese.

**16.Soluţionarea litigiilor:**

**art.16.1** Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**art.16.2** Dacă, după 15 de zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, fiecare parte poate solicita ca divergenţa să se soluţioneze de către instanţele judecătoreşti competente de la sediul autorităţii contractante.

**17.Limba care guvernează contractul:**

**art.17.1.** Limba care guvernează contractuleste limba română.

**18.Comunicări:**

**art.18.1** Orice comunicare între părţi, referitoare la îndeplinirea prezentului contract, trebuie să fie transmisă în scris.

**art.18.2** Orice document scris trebuie înregistrat atât în momentul transmiterii, cât şi în momentul primirii.

**art.18.3** Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.

**19.Legea aplicabilă contractului:**

**art.19.1** Contractul va fi interpretat conform legilor din România.

**20.Dispoziţii finale:**

**art.20.1** Clauzele prezentului contract se completează cu prevederile legislaţiei generale şi specifice în materie, actualizată până în momentul încheierii contractului

**art.20.2** Prezentul contract s-a încheiat în 2 (două) exemplare originale, câte unul pentru fiecare parte.

**BENEFICIAR, PRESTATOR,**

**FORMENERG S.A. S.C……………………….............**

**DIRECTOR GENERAL DIRECTOR GENERAL**

**Dragos FLORESCU**

**DIRECTOR ECONOMIC**

**Marcel NICULESCU**

**CONSILIER JURIDIC**

**Nicoleta CARP**